b"\n_START_ARTICLE_\nPLX\n_START_PARAGRAPH_\nPLX (santrumpa i\xc5\xa1 Picatinny Liquid EXplosive ' Picatinny arsenalo skystasis sprogalas')\xc2\xa0\xe2\x80\x93 skysta binarin\xc4\x97 sprogstamoji med\xc5\xbeiaga, 95\xc2\xa0% nitrometano (NM) ir 5\xc2\xa0% etilendiamino (EDA). Etilendiaminas gali b\xc5\xabti pakeistas kitais junginiais su amino grup\xc4\x97mis\xc2\xa0\xe2\x80\x93 trietilentetraminu ar etanolaminu. Pamin\xc4\x97ti aminai didina nitrometano jautrum\xc4\x85, bet etilenaminas yra efektyviausias._NEWLINE_Sumai\xc5\xa1ytas PLX yra skaidrus gelsvokas skystis. Tiek nitrometanas, tiek etilendiaminas yra labai lak\xc5\xabs, tod\xc4\x97l juos laikant reikia labai hermeti\xc5\xa1kai u\xc5\xbedaryti. Saugumo sumetimais abu komponentu\xc5\xb3s perve\xc5\xbea atskirai, o sumai\xc5\xa1o naudojimo vietoje._NEWLINE__NEWLINE_PLX detonacijos greitis yra 6000-7000 m/s, greitis priklauso nuo skys\xc4\x8dio stulpelio plo\xc4\x8dio. Nors ir EDA \xc4\xafjautrintas PLX susprogdinamas galinga detonuojam\xc4\x85ja kapsule ar net panaudojant u\xc5\xbetais\xc4\x85 stiprintuv\xc4\x85._NEWLINE_PLX buvo sukurtas Antrojo pasaulinio karo metais Piketinio arsenale (Picatinny arsenal) Naujajame D\xc5\xbeersyje. Prad\xc5\xbeioje \xc5\xa1i sprogstamoji med\xc5\xbeiaga buvo skirta min\xc5\xb3 laukams valyti\xc2\xa0\xe2\x80\x93 i\xc5\xa1liejant ant min\xc5\xb3 lauko i\xc5\xa1 l\xc4\x97ktuvo ar i\xc5\xa1 saugaus nuotolio, o v\xc4\x97liau detonuojant i\xc5\xa1liet\xc4\x85j\xc4\x85 SM._NEWLINE_PLX gali b\xc5\xabti sudrebutinamas primai\xc5\xa1ius nitroceliulioz\xc4\x97s, ETN ar kokio tirpi\xc5\xb3j\xc5\xb3 nitroesteri\xc5\xb3 mi\xc5\xa1inio ar standiklio. Tuomet \xc4\xaf PLX gel\xc4\xaf galima \xc4\xafmai\xc5\xa1yti metal\xc5\xb3 milteli\xc5\xb3 (aliuminio, magnio), kurie lieka pakib\xc4\x99 gelyje. \xc5\xa0ie priedai ma\xc5\xbeina detonacijos greit\xc4\xaf, bet didina kar\xc5\xa1\xc4\x8dio (\xc5\xa1ilumos) i\xc5\xa1eig\xc4\x85 ir sudaro tolygesn\xc4\x99 sprogimo bang\xc4\x85. PLX yra pakankamai galinga brizantin\xc4\x97 sprogstamoji med\xc5\xbeiaga, bet galingumu tik ne\xc5\xbeymiai vir\xc5\xa1ija komercin\xc4\xaf TNT.\n_START_SECTION_\nNitrometano jautrinimas\n_START_PARAGRAPH_\nNitrometanui (CH\xe2\x82\x83NO\xe2\x82\x82) jautrumo suteikia amino grup\xc4\x97s (NH\xe2\x82\x82). Manoma, kad aminai susilpnina C-N ry\xc5\xa1ius, tod\xc4\x97l tokioms jungtims nutraukti nebereikia tiek daug energijos."